Source: https://podpora.financnasprava.sk/586463-%C3%9Aprava-z%C3%A1kladu-dane-v-s%C3%BAvislosti-s-limitom-da%C5%88ov%C3%A9ho-odpisu
Timestamp: 2019-06-16 10:37:26+00:00
Document Index: 3584222

Matched Legal Cases: ['§ 17', '§ 25', '§ 27', '§ 17', '§ 19', '§ 17', '§ 27', '§ 17', '§ 17', '§ 17', '§ 17', '§ 19', '§ 17', '§ 17', '§ 17']

Úprava základu dane v súvislosti s limitom daňového odpisu
Úvod > Daň z príjmov > Daň z príjmov právnickej osoby > Základ dane > Osobné automobily so vstupnou cenou 48 000 eur a viac > Úprava základu dane v súvislosti s limitom daňového odpisu
Podľa § 17 ods. 34 zákona o dani z príjmov sa od 1.1.2015 základ dane daňovníka zvyšuje o kladný rozdiel medzi úhrnom skutočne uplatnených daňových odpisov v príslušnom zdaňovacom období z osobných automobilov zatriedených do kódu Klasifikácie produktov 29.10.2 so vstupnou cenou (§ 25 ) 48 000 eur a viac a úhrnom ročných odpisov alebo pomerných častí ročných odpisov za príslušné zdaňovacie obdobie z týchto osobných automobilov vypočítaných zo vstupnej ceny 48 000 eur rovnomerným spôsobom odpisovania (§ 27), ak základ dane vypočítaný v daňovom priznaní je nižší ako násobok počtu týchto osobných automobilov a ročného daňového odpisu vypočítaného zo vstupnej ceny 48 000 eur (12 000 eur). Ak vykázaný základ dane je vyšší ako úhrn daňových odpisov z týchto automobilov vypočítaných z limitovanej vstupnej ceny 48 000 eur (12 000 eur), úprava základu dane sa nevykoná.
Úprava základu dane podľa § 17 ods. 34 zákona o dani z príjmov sa nevykoná u prenajímateľa u osobných automobilov, ktoré boli prenajaté na základe nájomnej zmluvy bez vopred dohodnutého práva kúpy prenajatej veci. Takýto prenajímateľ postupuje podľa § 19 ods.3 písm. a) zákona o dani z príjmov, podľa ktorého sa do daňových výdavkov zahrnujú odpisy najviac do výšky časovo rozlíšenej sumy príjmov z prenájmu tohto majetku.
Otázka č.1 - Automobil obstaraný začiatkom roka
Spoločnosť v januári 2016 obstarala osobný automobil v hodnote 70 000 eur. Automobil je zaradený v 1. odpisovej skupine a odpisuje sa rovnomernou metódou odpisovania. Ako bude spoločnosť upravovať základ dane, ak v roku 2016 jej základ dane bude vo výške 5 000 eur, v roku 2017 vo výške 13 500 eur, v roku 2018 vo výške 10 000 eur a v roku 2019 vo výške 15 500 eur?
Ak spoločnosť vykáže nižší základ dane ako je výška ročného odpisu z limitovanej vstupnej ceny 48 000 eur (12 000 eur), je podľa § 17 ods.34 zákona o dani z príjmov povinná zvýšiť základ dane o rozdiel medzi skutočne uplatnenými daňovými odpismi a odpismi z limitovanej vstupnej ceny .
Rok Základ Skutočne uplatnený Odpis z Úprava ZD
dane daňový odpis zo VC limitovanej VC
(70 000/4) (48 000/4)
2016 5 000 17 500 12 000 (17 500 – 12 000) = 5 500
2017 13 500 17 500 12 000 -
2018 10 000 17 500 12 000 (17 500 – 12 000) = 5 500
2019 15 500 17 500 12 000 -
Spolu úprava ZD 11 000
V roku 2016 dosiahla spoločnosť nižší základ dane (5 000 eur) ako je ročný odpis z limitovanej vstupnej ceny (12 000 eur). V tomto prípade je spoločnosť povinná upraviť základ dane o rozdiel medzi skutočne uplatnenými odpismi (17 500 eur) a odpismi vypočítanými z limitovanej vstupnej ceny (12 000 eur). Základ dane sa v roku 2016 zvýši o sumu 5 500 eur.
V roku 2017 dosiahla spoločnosť vyšší základ dane (13 500 eur) ako je ročný odpis z limitovanej vstupnej ceny (12 000 eur). V tomto zdaňovacom období sa nebude upravovať základ dane, t.j. súčasťou základu dane bude odpis vo výške 17 500 eur.
V roku 2018 dosiahla spoločnosť nižší základ dane (10 000 eur) ako je ročný odpis z limitovanej vstupnej ceny (12 000 eur). V tomto prípade je spoločnosť povinná upraviť základ dane o rozdiel medzi skutočne uplatnenými odpismi (17 500 eur) a odpismi vypočítanými z limitovanej vstupnej ceny (12 000 eur). V roku 2018 sa základ dane zvýši o sumu 5 500 eur.
V roku 2019 dosiahla spoločnosť vyšší základ dane (15 500 eur) ako je ročný odpis z limitovanej vstupnej ceny (12 000 eur). V tomto zdaňovacom období spoločnosť opäť nebude upravovať základ dane a súčasťou základu dane bude odpis vo výške 17 500 eur.
Otázka č.2 - Automobil obstaraný v priebehu roka
Spoločnosť obstarala osobný automobil v auguste 2016 v hodnote 66 000 eur. Automobil je zaradený v 1. odpisovej skupine a odpisuje sa rovnomernou metódou odpisovania. Ako bude spoločnosť upravovať základ dane, ak v roku 2016 bude jej základ dane vo výške 9 000 eur, v roku 2017 vo výške 17 500 eur, v roku 2018 vo výške 7 000 eur, v roku 2019 vo výške 13 000 eur a v roku 2020 vo výške 6 000 eur?
V súlade s § 27 ods.2 zákona o dani z príjmov sa v prvom roku odpisovania hmotného majetku uplatní len pomerná časť z ročného odpisu v závislosti od počtu mesiacov, počnúc mesiacom jeho zaradenia do užívania do konca tohto zdaňovacieho obdobia. Ak spoločnosť vykáže nižší základ dane ako je výška ročného odpisu z limitovanej vstupnej ceny 48 000 eur (12 000 eur), je podľa § 17 ods.34 zákona o dani z príjmov povinná zvýšiť základ dane o rozdiel medzi skutočne uplatnenými daňovými odpismi a ročnými odpismi alebo ich pomernou časťou vypočítanými z limitovanej vstupnej ceny 48 000 eur.
(66 000/4) (48 000/4)
2016 9 000 6 875 5 000
(16 500/12 x 5 mes.) (12 000/12 x 5 mes.) 6 875 – 5 000 = 1 875
2017 17 500 16 500 12 000 -
2018 7 000 16 500 12 000 16 500 – 12 000 = 4 500
2019 13 000 16 500 12 000 -
2020 6 000 9 625 7 000 9 625 – 7 000 = 2 625
(16 500/12 x 7 mes.) (12 000/12 x 7 mes.)
Spolu úprava ZD 9 000
V roku 2016 dosiahla spoločnosť nižší základ dane (9 000 eur) ako je ročný odpis z limitovanej vstupnej ceny (12 000 eur). V tomto prípade je spoločnosť povinná upraviť základ dane o rozdiel medzi skutočne uplatnenými odpismi (6 875 eur) a pomernou časťou z ročného odpisu vypočítaného z limitovanej vstupnej ceny (5 000 eur). Základ dane sa v roku 2016 zvýši o sumu 1 875 eur.
V roku 2017 dosiahla spoločnosť vyšší základ dane (17 500 eur) ako je ročný odpis z limitovanej vstupnej ceny (12 000 eur). V tomto zdaňovacom období nebude upravovať základ dane, t.j. súčasťou základu dane bude odpis vo výške 16 500 eur.
V roku 2018 dosiahla spoločnosť nižší základ dane (7 000 eur) ako je ročný odpis z limitovanej vstupnej ceny (12 000 eur). V tomto prípade je spoločnosť povinná upraviť základ dane o rozdiel medzi skutočne uplatnenými odpismi (16 500 eur) a odpismi vypočítanými z limitovanej vstupnej ceny (12 000 eur). V roku 2018 sa základ dane zvýši o sumu 4 500 eur.
V roku 2019 dosiahla spoločnosť vyšší základ dane (13 000 eur) ako je ročný odpis z limitovanej vstupnej ceny (12 000 eur). V tomto zdaňovacom období spoločnosť opäť nebude upravovať základ dane a súčasťou základu dane bude odpis vo výške 16 500 eur.
V roku 2020 dosiahla spoločnosť nižší základ dane (6 000 eur) ako je ročný odpis z limitovanej vstupnej ceny (12 000 eur). V tomto prípade je spoločnosť povinná upraviť základ dane o rozdiel medzi skutočne uplatnenými odpismi (9 625 eur) a pomernou časťou z ročného odpisu vypočítaného z limitovanej vstupnej ceny (7 000 eur). V roku 2020 sa základ dane zvýši o sumu 2 625 eur.
Otázka č.3 - Viac automobilov so vstupnou cenou prevyšujúcou 48 000 eur
Spoločnosť vlastní 2 automobily so vstupnou cenou prevyšujúcou 48 000 eur, a to jeden automobil so vstupnou cenou 60 000 eur a druhý automobil so vstupnou cenou 66 000 eur. Ako bude spoločnosť upravovať základ dane, ak jej základ dane bude v roku 2016 vo výške 13 000 eur, v roku 2017 vo výške 25 500 , v roku 2018 vo výške 28 000 eur a v roku 2019 vo výške 14 500 eur?
Keďže spoločnosť má dva automobily so vstupnou cenou prevyšujúcou limit 48 000 eur, skutočne uplatnený daňový odpis bude súčasťou základu dane len v tom prípade , ak dosiahne základ dane vyšší ako je dvojnásobok ročného daňového odpisu vypočítaného zo vstupnej ceny 48 000 eur.
(60 000/4) + (66 000/4) (48 000/4) x 2
2016 13 000 31 500 (15 000 + 16 500) 24 000 31 500 – 24 000 = 7 500
2017 25 500 31 500 24 000 -
2018 28 000 31 500 24 000 -
2019 14 500 31 500 24 000 31 500 – 24 000 = 7 500
Spolu úprava ZD 15 000
Otázka č. 4 – Automobil so vstupnou cenou vyššou ako 48 000 eur poskytnutý časť roka na prenájom
Spoločnosť vlastní osobný automobil v obstarávacej cene 84 000 eur. Na prvé štyri mesiace roka v roku 2017 poskytla automobil na krátkodobý prenájom za 1 000 eur mesačne, zvyšok roka ho používa na vlastné podnikanie. Spoločnosť očakáva v roku 2017 daňovú stratu. V akej výške sa v roku 2017 uplatní odpis tohto automobilu do daňových výdavkov ?
Podľa § 17 ods. 34 zákona o dani z príjmov úprava základu dane podľa tohto ustanovenia sa nevykoná u prenajímateľa u osobných automobilov, ktoré boli prenajaté na základe nájomnej zmluvy bez vopred dohodnutého práva kúpy prenajatej veci. Ak daňovník prenajíma osobné motorové vozidlo bez vopred dohodnutého práva kúpy prenajatej veci len časť zdaňovacieho obdobia (napr. 4 mesiace), nie je možné postupovať podľa poslednej vety ustanovenia § 17 ods. 34 zákona o dani z príjmov, čiže nie je možné aplikovať výnimku pre úpravu základu dane podľa § 17 ods. 34 zákona o dani z príjmov počas celého zdaňovacieho obdobia, t. j. aj v období, kedy už spoločnosť nemala postavenie prenajímateľa.
Spoločnosť teda počas doby prenájmu ( 4 mesiace) bude aplikovať ustanovenie § 19 ods. 3 písm. a) zákona o dani z príjmov, to znamená, že za toto štvormesačné obdobie v roku 2017 uplatní do daňových výdavkov pomernú časť odpisu vo výške 7 000 eur (4 mesiace x 1 750 eur) len do výšky príjmu z prenájmu 4 000 eur (4 mesiace x 1 000 eur) a na zvyšok zdaňovacieho obdobia, kedy daňovník už nie je v postavení prenajímateľa, bude aplikovať ustanovenie § 17 ods. 34 zákona o dani z príjmov.
Keďže odpis na zvyšok zdaňovacie obdobia je vo výške 14 000 eur (8 mesiacov x 1 750), pričom základ dane za toto obdobie je nulový (spoločnosť vykázala stratu), spoločnosť zvýši základ dane o rozdiel medzi touto pomernou časťou skutočne uplatnených odpisov v roku 2017 (14 000 eur ) a pomernou časťou ročného odpisu vypočítaného z limitovanej vstupnej ceny 48 000 eur, ktorá je vo výške 8 000 eur (48 000 : 4 /12 x 8). O rozdiel v sume 6 000 eur (14 000 – 8 000) sa v roku 2017 zvýši základ dane spoločnosti v súlade s § 17 ods. 34 zákona o dani z príjmov.
Otázka č. 5 - vlastné auto s OC nad 48000eur a nájomné za auto s OC nad 48000eur
Na účely § 17 ods. 34 a 35 ZDP musí spoločnosť vykázať základ dane za zdaňovacie obdobie kalendárneho roka 2017 aspoň vo výške 26 400 eur (12 000 eur + 14 400 eur), aby mohla v daňových výdavkoch uplatniť daňové odpisy a nájomné v plnej výške? Akým spôsobom sa vykoná úprava základu dane, ak základ dane bude napr. 20 000 eur?
»Úprava základu dane v súvislosti s limitom nájomného